open-index/open-wikipedia-markdown huggingface dataset:
432 Πυθία

Η **Πυθία (Pythia)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,84. Ανακαλύφθηκε το 1897 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από την Πυθία του Μαντείου των Δελφών.

## Φυσικά χαρακτηριστικά
Η διάμετρος της Πυθίας υπολογίσθηκε σε 47 χιλιόμετρα (από δεδομένα του IRAS), ενώ η μάζα της εκτιμάται σε 108 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **S** (λιθώδης), ενώ το άλβεδό της είναι 0,234 (από δεδομένα του IRAS). Η Πυθία περιστρέφεται γύρω από τον εαυτό της μία φορά κάθε 8 ώρες και 15 λεπτά. Η μέση θερμοκρασία στην επιφάνειά της εκτιμάται σε 100 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Πυθια
Κωνσταντίνος Ι. Τσάτσος

Ο **Κωνσταντίνος Τσάτσος** ήταν Έλληνας πολιτικός και επιχειρηματίας του 19ου αιώνα.
## Βιογραφικά στοιχεία
Παππούς του ήταν ο ομώνυμος Κωνσταντίνος του Ιωάννη από το Καρπενήσι. 

Πήρε μέρος στην Εθνική Συνέλευση της Τροιζήνας ως αντιπρόσωπος της Ευρυτανίας και εγκαταστάθηκε στο Ναύπλιο πού τότε ήτανε πρωτεύουσα. 

Απεβίωσε ξαφνικά. Γιος του ήταν ο Ιωάννης.

## Πηγές
* 

Κωνσταντινος
Κατηγορία:Έλληνες πληρεξούσιοι
STS-132

Η πτήση **STS-132** (αγγλ. **''S**pace **T**ransportation **S**ystem*, *διαστημικό σύστημα μεταφορών'') είναι ο κωδικός που χαρακτηρίζει μια από τις αποστολές της NASA στον διεθνή διαστημικό σταθμό (ISS). 

Η απογείωση του Ατλαντίς έγινε τον Μάιο το 2010, στις 14 του μήνα. Η αποστολή είχε διάρκεια περίπου 12 ημέρες. Η προσγείωση του Ατλαντίς έγινε 26 Μαΐου. Η αποστολή περιλάμβανε τον εφοδιασμό του Διεθνούς Διαστημικού Σταθμού καθώς και την μεταφορά του ρωσικής κατασκευής τμήματος Rassvet Mini-Research Module, για τη διενέργεια επιστημονικών πειραμάτων, μαζί με το Integrated Cargo Carrier-Vertical Light Deployable (ICC-VLD) για την πρόσδεση σκαφών ανεφοδιασμού.

Σύμφωνα με το αρχικό πρόγραμμα, η αποστολή αυτή θα ήταν η τελευταία αποστολή του Ατλαντίς στο διάστημα, με την προϋπόθεση πως δεν θα χρειαζὀταν να πραγματοποιηθεί η αποστολή διάσωσης STS-335 (έκτακτη αποστολή διάσωσης του πληρώματος του Διεθνούς Διαστημικού Σταθμού σε περίπτωση προβλήματος). Τον Φεβρουάριο του 2011, όμως, η NASA ανακοίνωσε πως θα πραγματοποιηθεί μία ακόμα πτήση με τον κωδικό STS-135, η οποία πραγματοποιήθηκε τελικά τον Ιούλιο του 2011, και η οποία θα χρησιμοποιούσε υλικό το οποίο ήταν αρχικά κατασκευασμένο για την αποστολή έκτακτής ανάγκης STS-335, καθώς με την μείωση του προσωπικού του Διεθνούς Διαστημικού Σταθμού, μια έκτακτη περίπτωση διάσωσης μπορούσε πια να καλυφθεί από τις διαστημικές αποστολές Σογιούζ.  

 

Κατηγορία:Αποστολές Διαστημικών Λεωφορείων
Κατηγορία:Αποστολές στο Διεθνή Διαστημικό Σταθμό
Κατηγορία:Διαστημικές αποστολές το 2010
Μιχαήλ Ζηκάκης

Ο **Μιχαήλ Ζηκάκης** ήταν Έλληνας εκδότης του 20ου αιώνα.

## Βιογραφικά στοιχεία
Γεννήθηκε στην Αθήνα το 1883, ενώ η καταγωγή του ήταν από την Τήνο. Εργάστηκε υπάλληλος στο Βιβλιοπωλείο της Εστίας και παραιτήθηκε το 1919 για να ανοίξει δικό του εκδοτικό οίκο. 

Εξέδωσε πολλούς και σημαντικούς Έλληνες λογοτέχνες με μεγάλη επιτυχία και συνετέλεσε κατά πολύ στην πρόοδο της εξέλιξης του ελληνικού βιβλίου από κάθε άποψη.

Κάθε τόμος μικρού σχήματος είχε υπέρτιτλο "Ποιητική Βιβλιοθήκη Ζηκάκη" και τίτλο "Νεοελληνική Ανθολογία". Η επιλογή και επιμέλεια ήταν του Κων. Φ. Σκόκου.

Στον 9ο τόμο/1923 της "Νεοελληνικής Ανθολογίας" φιλοξενούνται ανέκδοτα ποιήματα του Κ. Καβάφη, όπου
γνωστά ποιήματά του έχουν σημαντικές διαφοροποιήσεις με αυτά των εκδόσεων με επιμέλεια Σαββίδη.

Η έδρα των εκδόσεων Ζηκάκη ευρίσκετο στην Αθήνα, Πεσματζόγλου και Πανεπιστημίου.

## Πηγές
* 

Κατηγορία:Έλληνες εκδότες
Χρήστος Σαλίβερος

Ο **Χρήστος Σαλίβερος** ήταν Έλληνας τυπογράφος του 20ου αιώνα.
## Βιογραφικά στοιχεία
Γεννήθηκε στην Αθήνα. Αφού πήρε απολυτήριο από το γυμνάσιο επιδόθηκε με την τέχνη της τυπογραφίας και δούλεψε σε περίφημα τυπογραφικά και εκδοτικά καταστήματα, όπου απέκτησε πολύ πείρα. Εξέδωσε πάμπολλα έργα νομικά, εμπορικά και άλλα διάφορα επιστημονικά συγγράμματα, καθώς και μεταφράσεις Ελλήνων και Λατίνων συγγραφέων. 

## Πηγές
* 

Κατηγορία:Έλληνες εκδότες
Ιωάννης Κ. Τσάτσος

Ο **Ιωάννης Τσάτσος** ήταν Έλληνας έμπορος του 19ου αιώνα.
## Βιογραφικά στοιχεία
Πατέρας του ήταν ο Κωνσταντίνος. Μαθήτευσε στην Άνδρο κοντά στον φιλόσοφο Καΐρη, και αργότερα στο Γυμνάσιο της Αίγινας επί Καποδίστρια. Διαδέχτηκε τον πατέρα του που πέθανε ξαφνικά, και ανέπτυξε με μεγάλη επιτυχία τις εμπορικές εργασίες του Καταστήματος Τσάτσου. Ήταν ο πρώτος που άνοιξε κατευθείαν εισαγωγές δυτικών προϊόντων από τη Γαλλία και την Αγγλία στο Ναύπλιο το 1839. Παρέκαμψε έτσι τους μεσάζοντες έμπορους στο Λιβόρνο, την Αγκώνα και την Τεργέστη. 

Τα βιβλία του καταστήματός του έχουν ιστορική σημασία, αφού κατά την τότε συνήθεια οι πελάτες αγόραζαν συνέχεια και πλήρωναν μια φορά στο τέλος του χρόνου. Πελάτες δε του καταστήματος ήταν η Αυλή του Όθωνα, οι ξένες Πρεσβείες, και όλες οι οικογένειες Καποδίστρια, Κολοκοτρώνη, Πλαπούτα, Γρίβα, Κουντουριώτη και άλλες.

Κατά το 1850 ο Ιωάννης Τσάτσος προβλέποντας το λαμπρό μέλλον της πόλης της Αθήνας, που τότε ήταν πολύ μικρή και ασήμαντη, ίδρυσε το κεντρικό κατάστημά του στην Αθήνα και άφησε το μαγαζί στο Ναύπλιο ως υποκατάστημα. 

Παντρεύτηκε στο Λονδίνο Αθηνά Ρωσσέτη, εγγονή του Κωνσταντίνου Ιωνίδη και έπιασε εμπόριο με πολλά εργοστάσια της Ευρώπης. Γιος του ήταν ο Δημήτριος Ι. Τσάτσος και εγγονός του ο Κωνσταντίνος Τσάτσος.

## Πηγές
* 

Κατηγορία:Έλληνες επιχειρηματίες
Κατηγορία:Οικογένεια Τσάτσου
Odoo

Το **Odoo** (πρώην OpenERP, πρώην Tiny ERP) είναι ένα ERP/CRM σύστημα ανοικτού κώδικα το οποίο ξεφεύγει όμως από την κλασική προσέγγιση αντίστοιχων συστημάτων καθώς ενοποιεί και στοιχεία εταιρικής πληροφόρησης που δεν είναι διαθέσιμα στα παραδοσιακά συστήματα ERP/CRM.

## Επιχειρηματικό μοντέλο
Το Odoo ακολουθεί ένα ανοικτό επιχειρηματικό μοντέλο. Η ανάπτυξη του γίνεται μέσω του Launchpad Github, χρησιμοποιώντας, πλέον, το σύστημα παρακολούθησης εκδόσεων Git. Η κοινότητα του Odoo οργανώνεται στην ιστοσελίδα OpenObject, όπου μπορείτε να βρείτε το φόρουμ, το IRC και όλες τις διαθέσιμες ενότητες για Odoo. Την τεκμηρίωση διαχειρίζεται επίσης το Launchpad, αλλά από το 2009 έχει συσταθεί ένας δικτυακός τόπος αφιερωμένος σε όλα τα βιβλία του Odoo.

## Αρχιτεκτονική
Το Odoo στηρίζεται στην αρχιτεκτονική τριών επιπέδων:
* Βάση Δεδομένων
* Εξυπηρετητής και
* Πελάτης

### Βάση Δεδομένων
Ως βάση δεδομένων χρησιμοποιεί την PostgreSQL.

### Εξυπηρετητής
Ο εξυπηρετητής είναι γραμμένος σε Python. Είναι οργανωμένος σε αρθρώματα (modules). Ένα άρθρωμα είναι ένας φάκελος με προκαθορισμένη δομή που περιέχει κώδικα Python και XML αρχεία. Ένα άρθρωμα ορίζει τη δομή δεδομένων, τις φόρμες, τις αναφορές, τα μενού, τις διαδικασίες, τις ροές εργασίας κλπ.

### Πελάτης
Ο πελάτης είναι "thin", δηλαδή δεν περιλαμβάνει καμία επιχειρηματική λογική. Προσθήκη νέων αντικειμένων, όπως τα μενού ή τις φόρμες, προσφέρει σε κάθε πελάτη ο εξυπηρετητής.

Ο πελάτης είναι Διαδικτυακή εφαρμογή και βασίζεται στην γλώσσα javascript, χρησιμοποιώντας εργαλεία όπως τα bootstrap, JQuery, mako.

## Προσαρμογή στα ελληνικά δεδομένα
Το Odoo είχε τη δική του κοινότητα για την ελληνική έκδοση ωστόσο μάλλον δεν υφίσταται πλέον. Είχε προσαρμοστεί σε μεγάλο βαθμό και ήδη έχει δημιουργηθεί ελληνικό Live CD που μπορεί να δοκιμαστεί χωρίς να γίνει καμία εγκατάσταση.

Περιλαμβάνει λογαριασμούς Αναλυτικής και Γενικής Λογιστικής.

Το Ελληνικό Γενικό Λογιστικό Σχέδιο έχει ήδη ενσωματωθεί.

Πάνω στο OpenERP έχει στηθεί και το Hospital (λογισμικό ανοικτού κώδικα οργάνωσης Ηλεκτρονικού Ιατρικού Φακέλου (EMR) και οργάνωσης Νοσοκομείου)
 
## Παραπομπές


Κατηγορία:Ελεύθερο λογισμικό
Κατηγορία:Λογιστική
Κατηγορία:ERP
Κατηγορία:CRM
Rotores de Portugal

Οι **Rotores de Portugal** είναι ομάδα επιδείξεων ελικοπτέρων της Πορτογαλικής Πολεμικής Αεροπορίας. Δημιουργήθηκαν το 1976 και έχουν έδρα την 552 Μοίρα στην αεροπορική βάση Μπέγια (*Beja Air Base*). Είναι η εθνική ομάδα επιδείξεων ελικοπτέρων της Πορτογαλίας και χρησιμοποιούν τρία Sud Aviation Alouette III. 

## Ιστορία
Το 1976 η αεροβατική ομάδα *Rotores de Portugal* δημιουργήθηκε με διαταγή του πορτογαλικού Γενικού Επιτελείου Αεροπορίας (*CEMFA*), με σκοπό να εκπροσωπήσει την Πορτογαλική Πολεμική Αεροπορία (*PoAF*) σε διάφορα φεστιβάλ σε ολόκληρη τη χώρα.  

Η ομάδα επιδείξεων που χρησιμοποιούσε τα Sud Aviation Alouette III για 18 χρόνια, ενσωματωμένη στην 102η Μοίρα *Panchos*, εκτέλεσε συνολικά 41 επιδείξεις. 

Με αφορμή την 53η επέτειο της Πορτογαλικής Πολεμικής Αεροπορίας το 2005 οι *Rotores de Portugal* ενεργοποιήθηκαν εκ νέου και ενσωματώθηκαν στην 552 Μοίρα, με έδρα στην αεροπορική βάση Μπέγια - BA11. 

## Αεροσκάφη

## Εξωτερικοί σύνδεσμοι

* Επίσημη ιστοσελίδα των ''Rotores de Portugal'' 

Κατηγορία:Στρατός της Πορτογαλίας
Ιωάννης Ευταξίας

Ο **Ιωάννης Ευταξίας** (1845 - 1927) ήταν Έλληνας οικονομολόγος του 19ου αιώνα.
## Βιογραφικά στοιχεία
Γεννήθηκε στο Δαδί (σημερινή Αμφίκλεια) το 1848. Αδερφός του ήταν ο Αθανάσιος Ευταξίας. Έμαθε τα πρώτα γράμματα στη Ριζάρειο Σχολή. Μετέβη στη Γερμανία, όπου σπούδασε Νομική, και ιδιαίτερα το εκκλησιαστικό δίκαιο. 

Επιστρέφοντας από τη Γερμανία δημοσίευσε το πρώτο μέρος της πραγματείας του, «Περί ιερατικής εξουσίας». 

Το 1872 διορίστηκε πρωτοδίκης στην Αθήνα, το 1880 καθηγητής του Εκκλησιαστικού Δικαίου στη Νομική Σχολή του Πανεπιστημίου. Το 1914 εξελέγη Διοικητής της Εθνικής Τράπεζας και παρέμεινε για μικρό διάστημα στο αξίωμα αυτό. 

Το Υπουργείο Δικαιοσύνης του ανάθεσε τη σύνταξη σχεδίου μεταρρύθμισης της Πολιτικής Δικονομίας. Ήταν παντρεμένος με τη Ζηνοβία Βούρου και είχε αποκτήσει δύο παιδιά: τον Κωνσταντίνο και τον Λάμπρο Ευταξία.

Απεβίωσε στις 3 Δεκεμβρίου 1927, στην Αθήνα.

## Παραπομπές


## Πηγές
* 
* 

Κατηγορία:Καθηγητές νομικής Αθηνών
Κατηγορία:Έλληνες οικονομολόγοι
Ιωάννης Δροσόπουλος

Ο **Ιωάννης Α. Δροσόπουλος** (Σούρπη Μαγνησίας 12 Ιουλίου 1870 – Αθήνα 27 Ιουλίου 1939) ήταν Έλληνας οικονομολόγος που διετέλεσε υποδιοικητής και διοικητής της Εθνικής Τράπεζας της Ελλάδος.

## Βιογραφικά στοιχεία
Προσελήφθη στην Εθνική Τράπεζα σε νεαρή ηλικία και εργάσθηκε σε αυτή επί τριάντα δύο συνολικά χρόνια. Το 1911 προήχθη στη θέση του Γενικού Επιθεωρητή, εν συνεχεία σε αυτήν του Διευθυντή και το 1914 εξελέγη Υποδιοικητής. Το 1928 ανέλαβε Διοικητής της Τράπεζας της Ελλάδος, θέση στην οποία παρέμεινε μέχρι τον θάνατό του. Υπήρξε κορυφαία προσωπικότητα της εποχής και επηρέασε σημαντικά τη χάραξη της οικονομικής πολιτικής της περιόδου του μεσοπολέμου.

Υπήρξε από τους πρώτους οικιστές της Εκάλης.

Απεβίωσε στις 27 Ιουλίου 1939 στην Αθήνα. Γιος του ήταν ο Αθανάσιος Δροσόπουλος.

## Πηγές

* 
*Πορτραίτο του Ιωάννη Δροσόπουλου, Διοικητές στον τοίχο, Παρασκευή 26 Φεβρουαρίου 2010, ''Το Βήμα online''
*Πλατεία Δροσοπούλου, εφημερίδα "Οδός Αρκαδίας", Μάρτιος 2008

## Εξωτερικοί σύνδεσμοι
* Ιωάννης Δροσόπουλος στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες οικονομολόγοι
Κατηγορία:Έλληνες τραπεζίτες
Κατηγορία:Διοικητές της Τράπεζας της Ελλάδος
Κατηγορία:Πρόεδροι Ελληνικής Ολυμπιακής Επιτροπής
Βασίλης Κοντογιαννόπουλος

Ο **Βασίλης Κοντογιαννόπουλος** (7 Σεπτεμβρίου 1942) είναι Έλληνας πολιτικός που υπήρξε βουλευτής και υπουργός κατά την μεταπολιτευτική περίοδο.

## Βιογραφικά στοιχεία
Γεννήθηκε στην Αμαλιάδα της Ηλείας. Πατέρας του ήταν ο Νικόλαος Κοντογιαννόπουλος, που διετέλεσε κι εκείνος βουλευτής Ηλείας και μητέρα του η Κωκώ (Κωνσταντίνα). Αποφοίτησε από την Βαρβάκειο και στη συνέχεια σπούδασε Νομικά στο Πανεπιστήμιο Αθηνών. Συνέχισε τις σπουδές του στο Παρίσι κάνοντας μεταπτυχιακές σπουδές στο Διεθνές Εμπορικό Δίκαιο και Ευρωπαϊκές Σπουδές στο Κέντρο Ευρωπαϊκών Σπουδών. 

### Πολιτική σταδιοδρομία
Μετά την πτώση της Χούντας πολιτεύτηκε με τη Νέα Δημοκρατία με την οποία εκλεγόταν συνεχώς βουλευτής από το 1974 μέχρι το 1996. Διετέλεσε υφυπουργός παιδείας κατά τη διάρκεια των κυβερνήσεων Κωνσταντίνου Καραμανλή και Γεώργιου Ράλλη. Ανέλαβε υπουργός παιδείας πρώτη φορά κατά την πρώτη οικουμενική κυβέρνηση υπό τον Τζαννή Τζαννετάκη και δεύτερη φορά το 1990 στην κυβέρνηση του Κωνσταντίνου Μητσοτάκη. Την ημέρα που ανέλαβε Υπουργός Παιδείας η μητέρα του σκοτώθηκε σε τροχαίο δυστύχημα. Την περίοδο αυτή επιχείρησε να περάσει μεταρρυθμίσεις στο εκπαιδευτικό σύστημα καταθέτοντας ένα πολυνομοσχέδιο που προέβλεπε σημαντικές αλλαγές σε όλες τις βαθμίδες τις εκπαίδευσης. Το πολυνομοσχέδιο που χαρακτηρίστηκε ιδιαίτερα αναχρονιστικό και συντηρητικό για τα μέτρα της εποχής του, προκάλεσε πολύ μεγάλες αντιδράσεις και οδήγησε στις μεγαλύτερες μαθητικές και φοιτητικές κινητοποιήσεις που είχαν πραγματοποιηθεί μέχρι τότε στην Ελλάδα. Μετά τη δολοφονία του καθηγητή Νίκου Τεμπονέρα σε σχολείο που βρισκόταν υπό κατάληψη, υπέβαλε την παραίτηση του και αντικαταστάθηκε από τον Γεώργιο Σουφλιά. Από 3 Δεκεμβρίου 1992 - 13 Οκτωβρίου 1993 ήταν υπουργός Βιομηχανίας, Ενέργειας και Τεχνολογίας και ταυτόχρονα υπουργός Εμπορίου. Το 1998 διαγράφηκε από τη Νέα Δημοκρατία και στη συνέχεια προσχώρησε στο ΠΑΣΟΚ με το οποίο εκλέχθηκε βουλευτής στη Β΄Αθηνών στις εκλογές του 2000. Τον Ιούλιο του 2003 έγινε υφυπουργός υγείας και πρόνοιας στην κυβέρνηση Σημίτη. Το 2008 αποχώρησε από το ΠΑΣΟΚ. Υπήρξε από τα ιδρυτικά στελέχη του κόμματος Δράση το οποίο συμμετείχε μόνο στις Ευρωεκλογές του 2009 και δεν εξέλεξε κανέναν Ευρωβουλευτή. Τον Ιούλιο του 2009 αποχώρησε από τη Δράση.

## Παραπομπές


## Εξωτερικοί σύνδεσμοι
*Προσωπική ιστοσελίδα

Κατηγορία:Βουλευτές Ηλείας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες βουλευτές διαγραφέντες
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υπουργοί Εθνικής Παιδείας και Θρησκευμάτων
Κατηγορία:Έλληνες υφυπουργοί Υγείας και Πρόνοιας
Κατηγορία:Έλληνες υπουργοί Εμπορίου
Κατηγορία:Έλληνες υπουργοί Βιομηχανίας, Ενέργειας και Τεχνολογίας
Κατηγορία:Έλληνες υφυπουργοί Εθνικής Παιδείας και Θρησκευμάτων
Λάρισα (αποσαφήνιση)

Με το όνομα **Λάρισα** μπορεί να αναφέρεται:

* Η Λάρισα της Θεσσαλίας
**Αθλητική Ένωση Λάρισας
* Η Λάρισα Τρωάδος στην ακτή της Τρωάδας. 
* Η Λάρισα Κρεμαστή.
* Η Λάρισα Αχαΐας.
* Η Λάρισα Κρήτης.
* Η Λάρισα Κύπρου.
* Η Λάρισα Συρίας.
* Η Λάρισα Καππαδοκίας.
* Η Λάρισα Ιωνίας.
* Η Λάρισα Αιολίδας.
* Η Λάρισα Ιταλίας.
* Η Λάρισα αρχαία πόλη στο Ιράν.
* Η Λάρισα Θράκης.
* Η Λάρισα Αραβίας.
* Η Λάρισα Μεσοποταμίας.
* Η ακρόπολη του Άργους.
* Η νύμφη Λάρισα.

Κατηγορία:Αποσαφηνίσεις ονομάτων
Πέτρος Ευθυμίου

Ο **Πέτρος Ευθυμίου** (γενν.  27 Μαρτίου 1950) είναι Έλληνας πολιτικός που έχει διατελέσει βουλευτής, ευρωβουλευτής και υπουργός παιδείας επί μία τετραετία. 

## Βιογραφικά στοιχεία
Γεννήθηκε στη Λάρισα  και σπούδασε στη Φιλοσοφική Σχολή του Πανεπιστημίου Ιωαννίνων. Εργάστηκε αρχικά ως εκπαιδευτικός και στη συνέχεια ως δημοσιογράφος όπου υπήρξε συντάκτης της εφημερίδας «Το Βήμα», αρχισυντάκτης του περιοδικού «Αντί» και παρουσιαστής δημοσιογραφικής εκπομπής στην ΝΕΤ. Μετείχε στην Αντίσταση κατά της Χούντας (1967-1974). Το 1999 τοποθετήθηκε στο ευρωψηφοδέλτιο του ΠΑΣΟΚ με το οποίο εξελέγη ευρωβουλευτής. Έναν χρόνο μετά, το 2000 ανέλαβε εξωκοινοβουλευτικός υπουργός παιδείας στην κυβέρνηση του Κωνσταντίνου Σημίτη, θέση την οποία διατήρησε μέχρι την πτώση της κυβέρνησης το 2004. Στη συνέχεια εξελέγη βουλευτής του ΠΑΣΟΚ σε τρεις συνεχόμενες εκλογικές αναμετρήσεις, το 2004, το 2007 και το 2009 εκλεγόμενος στην περιφέρεια της Β΄Αθήνας. Εξελέγη Πρόεδρος της Κοινοβουλευτικής Συνέλευσης του Ο.Α.Σ.Ε., τον Ιούλιο του 2010. Το 2022 ορίστηκε πρόεδρος του 3ου Συνεδρίου του ΠΑΣΟΚ–ΚΙΝΑΛ, έπειτα από πρόταση του Νίκου Ανδρουλάκη.

## Παραπομπές


## Εξωτερικοί σύνδεσμοι
* Προσωπική ιστοσελίδα

Κατηγορία:Έλληνες υπουργοί Εθνικής Παιδείας και Θρησκευμάτων
Κατηγορία:Βουλευτές Β΄ Αθηνών
Κατηγορία:Ευρωβουλευτές εκλεγμένοι με το ΠΑΣΟΚ
Γεώργιος Μαρής

Ο **Γεώργιος Κ. Μαρής** (Ηράκλειο 1882 - 9 Μαΐου 1949) ήταν Έλληνας πολιτικός του 20ου αιώνα, πολλές φορές βουλευτής και υπουργός.

## Βιογραφικά στοιχεία
Γεννήθηκε στο Ηράκλειο το 1882. Η καταγωγή του ήταν από οικογένεια αγωνιστών που διακρίθηκαν στις μάχες της Κρήτης υπέρ της ανεξαρτησίας του νησιού. Πατέρας του ήταν ο οπλαρχηγός Κωνσταντίνος. Ο πατέρας του και οι θείοι του Στέφανος και Γεώργιος Μαρής είχαν πάρει μέρος ως οπλαρχηγοί. 
 
Σπούδασε νομικά στο Πανεπιστήμιο Αθηνών με εξειδίκευση στην συνταγματολογία. Εκπατρίστηκε σε νεότατη ηλικία και έμεινε για μεγάλο διάστημα στην Αίγυπτο. Εκεί ανέπτυξε αντιβασιλική και αντικαθεστωτική δραστηριότητα και γι' αυτό διώχτηκε από τις Ελληνικές Προξενικές αρχές. Έφυγε από την Αίγυπτο και έμεινε για λίγο στο Σουδάν, και από εκεί πήγε στην Ευρώπη, για να επανέλθει στην Ελλάδα μετά την επανάσταση του 1922. 

Εξελέγη βουλευτής Ηρακλείου το 1920 και το 1923, κατόπιν στις εκλογές του 1926 με το Κόμμα των Εθνικών Φιλελευθέρων και το 1928 , το 1932 και το 1933 με το Κόμμα Φιλελευθέρων.  Το 1924 έγινε υπουργός στην κυβέρνηση Σοφούλη, αναλαμβάνοντας το Υπουργείο Εθνικής Οικονομίας. Το 1925 επί της κυβέρνησης Μιχαλακόπουλου έγινε υπουργός Γεωργίας και προσωρινά Συγκοινωνίας, ενώ αργότερα στο ίδιο έτος έγινε υπουργός Εσωτερικών. Το 1928 διορίστηκε υπουργός Εσωτερικών στην Κυβέρνηση Αλέξανδρου Ζαΐμη. Το 1928  έγινε υπουργός Οικονομικών στις  κυβερνήσεις του Βενιζέλου (1928, Ιουνίου 1929, Δεκεμβρίου 1929), ενώ στις 31 Δεκεμβρίου 1929 διορίστηκε προσωρινά υπουργός Εσωτερικών. Στην Κυβέρνηση Ελευθερίου Βενιζέλου 1933 έγινε ξανά υπουργός Εσωτερικών.

Πέθανε στις 9 Μαΐου 1949 και κηδεύτηκε δύο ημέρες αργότερα από το Πρώτο Νεκροταφείο Αθηνών. Ήταν παντρεμένος με την Ευαγγελία Μαρή και είχαν παιδιά την Αγλαΐα, τον Κώστα, την Μαρίκα, την Τέρκα και την Μυρτώ.

## Πηγές
* 

## Αναφορές


Κατηγορία:Βουλευτές Ηρακλείου
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υπουργοί Εθνικής Οικονομίας
Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Γεωργίας
Κατηγορία:Έλληνες υπουργοί Συγκοινωνιών
Κατηγορία:Έλληνες υπουργοί Οικονομικών
Citroën C-Airplay

[thumb|right|Citroën C-Airplay στο Σαλόνι Αυτοκινήτου του [Παρίσι|Παρισιού το 2006. Φαίνεται το γυάλινο κάτω μέρος των θυρών.]]

Το **Citroën C-Airplay** ήταν ένα πρωτότυπο αυτοκίνητο (concept car) από τη γαλλική αυτοκινητοβιομηχανία Citroën. Παρουσιάστηκε στο Σαλόνι Αυτοκινήτου της Μπολόνια τον Δεκέμβριο του 2005, ως μια σχεδιαστική σπουδή για ιδέες που θα μπορούσαν να εφαρμοστούν σε κάποιο μελλοντικό αυτοκίνητο πόλης.

## Τεχνικά χαρακτηριστικά
thumb|right|Το ίδιο Citroën C-Airplay, από εμπρός.

Το ιδιαίτερα συμπαγές C-Airplay ήταν ένα αυστηρά διθέσιο όχημα πόλης, μήκους μόλις 3,30 μέτρων, δηλαδή ήταν 13,5 εκατοστά κοντύτερο από το Citroën C1 πρώτης γενιάς, του 2005 - 2014, ενώ είχε και πολύ έντονα καμπυλωτό σχήμα, που θύμιζε κάπως το ντιζάιν του Fiat 500 που εισήχθη το 2007. Μηχανικά, το C-Airplay έφερε έναν 4-κύλινδρο σε σειρά (I4) κινητήρα βενζίνης, 1.6 λίτρων και ισχύος 110 ίππων, σε συνδυασμό με αυτόματο κιβώτιο ταχυτήτων SensoDrive, που διέθετε και χειροκίνητη λειτουργία, με έλεγχο μέσω μοχλών paddles πάνω στο τιμόνι.

Επιπλέον, το C-AirPlay διέθετε την τεχνολογία Stop & Start για μείωση της κατανάλωσης και των εκπομπών καυσαερίων, μια τεχνολογία ήδη γνωστή την τότε εποχή από το Citroën C2 και το Citroën C3 πρώτης γενιάς.

## Σχεδιαστικές ιδέες
thumb|right|Το ίδιο Citroën C-Airplay, από πίσω.

Πρωτίστως, ωστόσο, το C-AirPlay είχε ως στόχο να παρέχει στον οδηγό και στον συνοδηγό μια διαφορετική αντίληψη του περιβάλλοντός τους, με μια αίσθηση ελευθερίας, καθώς:

* Το εσωτερικό του C-Airplay ήταν πολύ φωτεινό, λόγω της ημιανοιχτής οροφής του.
* Το κάτω μισό τμήμα των 2 θυρών του, ήταν από γυαλί, συμβάλλοντας έτσι στην ενίσχυση της άμεσης αίσθησης της ταχύτητας και παρέχοντας στους επιβάτες και μια «διαφάνεια» προς τον δρόμο.
* Επιπρόσθετα, ένα σύστημα εξαερισμού επέτρεπε στους επιβάτες να αισθάνονται τον αέρα γύρω τους.
* Τέλος, το μοντέλο διέθετε ιδιαίτερα ελκυστικά και φωτεινά χρώματα, μέσα και έξω.

## Μελλοντικές εφαρμογές

Επισήμως ανακοινώθηκε τότε ότι αυτό το αυτοκίνητο δεν επρόκειτο να περάσει στην παραγωγή στο άμεσο μέλλον. Ωστόσο, πολλά σχεδιαστικά στοιχεία του C-Airplay θα έχουν άμεση εφαρμογή σύντομα. Γενικότερα, η έντονα καμπυλωτή εμφάνιση και η γενικότερη σχεδιαστική φιλοσοφία του C-Airplay φαίνεται να παραπέμπουν κάπως στο μεταγενέστερο πρωτότυπο Citroën DS Revolte του 2009, για το οποίο είχαν υπάρξει τότε πιθανά σχέδια να φτάσει στην παραγωγή μελλοντικά, με πιθανότερη τελική ονομασία Citroën DS2, αν και με κάποιες διαφορές στην αισθητική.

## Εξωτερικοί σύνδεσμοι

* Αφιέρωμα στο Citroën C-Airplay από το Citroënët (στα αγγλικά)
* Citroën C-Airplay

Κατηγορία:Πρωτότυπα μοντέλα αυτοκινήτων
C-Airplay
Κατηγορία:Γαλλικά αυτοκίνητα
Νικόλαος Παρίτσης

Ο **Νικόλαος Παρίτσης** ήταν Έλληνας πολιτικός και δημοσιογράφος του 20ού αιώνα.

## Βιογραφικά στοιχεία
Η καταγωγή του ήταν από την Μάδυτο της Θρακικής χερσονήσου. Γεννήθηκε στην Κωνσταντινούπολη το 1878. Πήγε σχολείο στην Μεγάλη του Γένους Σχολή. Αναγορεύτηκε Διδάκτωρ της Νομικής το 1898 και εργάστηκε ως δικηγόρος στην Κωνσταντινούπολη μέχρι το 1909, ενώ παράλληλα ασκούσε την δημοσιογραφία. 

Αργότερα εγκαταστάθηκε στην Μυτιλήνη όπου ίδρυσε και διεύθυνε για είκοσι δύο έτη την μαχητικότατη εφημερίδα «Σάλπιγγα». Από το 1915 ως το 1923 διετέλεσε Βουλευτής Μυτιλήνης. Το 1924 διορίστηκε Υπουργός - Γενικός Διοικητής Κρήτης, ενώ το 1931 διορίστηκε Νομάρχης Αττικής και Βοιωτίας, μέχρι της 5ης Δεκεμβρίου 1932. Το 1933 διορίστηκε Αναπληρωτής Γενικού Διοικητή Κρήτης.

## Πηγές
* 

Κατηγορία:Έλληνες δικηγόροι του 19ου αιώνα
Κατηγορία:Έλληνες δημοσιογράφοι του 19ου αιώνα
Κατηγορία:Έλληνες βουλευτές
Κατηγορία:Βουλευτές Λέσβου
Κατηγορία:Νομάρχες Αττικής
Κατηγορία:Νομάρχες Βοιωτίας
Κατηγορία:Έλληνες δικηγόροι του 20ού αιώνα
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες πολιτικοί του 20ού αιώνα
Κυβέρνηση Αλέξανδρου Μαυροκορδάτου 1841

Η **Κυβέρνηση Αλέξανδρου Μαυροκορδάτου του 1841** (27 Ιουνίου 1841 – 12 Αυγούστου 1841) αντικατέστησε την Κυβέρνηση του Όθωνα του 1837. Η κυβέρνηση είχε ζωή 47 ημερών.
Αν και ο Αλέξανδρος Μαυροκορδάτος κλήθηκε να λάβει τη θέση του πρωθυπουργού στις 10 Φεβρουαρίου 1841, ήλθε στην Ελλάδα, από το Λονδίνο όπου είχε τη θέση του πρέσβυ, τέσσερις μήνες αργότερα, την 31η Μαΐου 1841. Ύστερα από εκτεταμένες συζητήσεις με τον βασιλιά, για την μορφή που θα είχε η εκτελεστική εξουσία, - ο Μαυροκορδάτος ζητούσε σημαντικές αλλαγές στον τρόπο διακυβέρνησης και κυρίως την μη επέμβαση του βασιλέως στην λειτουργία της κυβέρνησης, κάτι που τελικά δεν επετεύχθη, η κυβέρνηση σχηματίστηκε στις 24 Ιουνίου 1841.

## Σύνθεση υπουργικού συμβουλίου
* **[[Υπουργικό Συμβούλιο (Ελλάδα)|Πρόεδρος Υπουργικού Συμβουλίου]]** : Αλέξανδρος Μαυροκορδάτος
* *[[Επί του Βασιλικού Οίκου και επί των Εξωτερικών Υποθέσεων Γραμματεία της Επικράτειας|Επί των Βασιλικού Οίκου και των Εξωτερικών γραμματεύς της Επικράτειας]]*: Δημήτριος Χρηστίδης
* *[[Επί της Δικαιοσύνης Γραμματεία της Επικράτειας|Επί της Δικαιοσύνης γραμματεύς της Επικράτειας]]*: Λέων Μελάς
* *[[Επί των Εσωτερικών Γραμματεία της Επικράτειας|Επί των Εσωτερικών γραμματεύς της Επικράτειας]]*: Αλέξανδρος Μαυροκορδάτος
* *[[Επί των Οικονομικών Γραμματεία της Επικράτειας|Επί των Οικονομικών γραμματεύς της Επικράτειας]]*: Γεώργιος Τισσαμενός 
* *[[Επί των Στρατιωτικών Γραμματεία της Επικράτειας|Επί των Στρατιωτικών γραμματεύς της Επικράτειας]]*:  Κρίστιαν Σμαλτς
: - αντικαταστάθηκε στις 30 Ιουνίου 1841 από τον Ανδρέα Μεταξά
* *[[Επί των Εκκλησιαστικών και της Δημοσίας Εκπαιδεύσεως Γραμματεία της Επικράτειας|Επί των Εκκλησιαστικών και της Δημοσίας Εκπαιδεύσεως  γραμματεύς της Επικράτειας]]*:  Σπυρίδων Βαλέτας
* *[[Επί των Ναυτικών Γραμματεία της Επικράτειας|Επί των Ναυτικών γραμματεύς της Επικράτειας]]*: Αντώνιος Κριεζής

## Πηγές

## Παραπομπές


 

1841 06
Κατηγορία:1841
Κυβέρνηση Όθωνος 1841

Η **Κυβέρνηση Όθωνος του 1841** (12 Αυγούστου 1841 – 3 Σεπτεμβρίου 1843) με επικεφαλής τον ίδιο τον Βασιλιά της Ελλάδας  κυβέρνησε όταν παραιτήθηκε ο Αλέξανδρος Μαυροκορδάτος στις 10 Αυγούστου 1841 μέχρι το φθινόπωρο του 1843, οπότε έγινε η Επανάσταση της 3ης Σεπτεμβρίου και ανέλαβε η επαναστατική Κυβέρνηση Ανδρέα Μεταξά 1843 με σκοπό την ψήφιση συντάγματος που να περιορίζει τις εξουσίες του Όθωνα.

## Σύνθεση υπουργικού συμβουλίου
* **[[Υπουργικό Συμβούλιο (Ελλάδα)|Πρόεδρος Υπουργικού Συμβουλίου]]** : Όθων
* **Αναπληρωτής Πρόεδρος του Υπουργικού Συμβουλίου**: Αντώνιος Κριεζής *(με την ιδιότητα του παλαιότερου μέλους του υπουργικού συμβουλίου)*
* *[[Επί του Βασιλικού Οίκου και επί των Εξωτερικών Υποθέσεων Γραμματεία της Επικράτειας|Επί των Βασιλικού Οίκου και των Εξωτερικών γραμματεύς της Επικράτειας]]*: Ιάκωβος Ρίζος Νερουλός
* *[[Επί της Δικαιοσύνης Γραμματεία της Επικράτειας|Επί της Δικαιοσύνης γραμματεύς της Επικράτειας]]*: Γεώργιος Α. Ράλλης
* *[[Επί των Εσωτερικών Γραμματεία της Επικράτειας|Επί των Εσωτερικών γραμματεύς της Επικράτειας]]*: Δημήτριος Χρηστίδης
* *[[Επί των Οικονομικών Γραμματεία της Επικράτειας|Επί των Οικονομικών γραμματεύς της Επικράτειας]]*: Γεώργιος Τισσαμενός 
: - αντικαταστάθηκε στις 9 Νοεμβρίου 1842 από τον  Νικόλαο Σιλήβεργο
: - αντικαταστάθηκε στις 4 Δεκεμβρίου 1842 από τον Γεώργιο Α. Ράλλη 
* *[[Επί των Στρατιωτικών Γραμματεία της Επικράτειας|Επί των Στρατιωτικών γραμματεύς της Επικράτειας]]*:  Ανδρέας Π. Μεταξάς
: -  αντικαταστάθηκε στις 29 Αυγούστου 1841 από τον Αλεξάκη Βλαχόπουλο
* *[[Επί των Εκκλησιαστικών και της Δημοσίας Εκπαιδεύσεως Γραμματεία της Επικράτειας|Επί των Εκκλησιαστικών και της Δημοσίας Εκπαιδεύσεως  γραμματεύς της Επικράτειας]]*:  Ιάκωβος Ρίζος Νερουλός
* *[[Επί των Ναυτικών Γραμματεία της Επικράτειας|Επί των Ναυτικών γραμματεύς της Επικράτειας]]*: Αντώνιος Κριεζής

## Έργο της κυβέρνησης
Κατά τη διάρκεια της διακυβέρνησης, υπό την πίεση των Ελλήνων στρατιωτικών και των εφημερίδων, ο Όθωνας απέστειλε στην Τεργέστη τους περισσότερους από τους Βαυαρούς του στρατεύματος τους οποίους απέλυσε, χάνοντας σημαντικό μέρος της επιρροής του στο στράτευμα.

Επιπλέον, υπό την πίεση των υπουργών του, κατήργησε το Ανακτοβούλιο, το γραμματειακό όργανο που είχε κρατήσει ο Όθων όταν καταργήθηκε η Αντιβασιλεία.

Στις 10 Φεβρουαρίου 1843 υπογράφτηκε από τον υπουργό Εξωτερικών Πέτρο Δηληγιάννη και τον έκτακτο απεσταλμένο και πρεσβευτή παρά την Υψηλή Πύλη Πατρίκ Κόλκουουν συνθήκη με τις Χανσεατικές πόλεις.

## Πηγές
* ΦΕΚ A 15/1841

## Παραπομπές


1841 08
Κατηγορία:1841
Γαλεομυομαχία

Η **Γαλεομυομαχία**, σύνθετη ελληνική λέξη καθαρεύουσας εκ των "*γαλή*" (= γάτα) + "*μυς*" (= ποντικός) + "*μάχη*",  γνωστή επίσης και ως «**κατομυομαχία**», (εκ της ιταλικής catta – gatta), αποτελεί μια ποιητική δραματική παρωδία του 12ου αιώνα, στην οποία παρουσιάζεται σε 384 στίχους ο αγώνας ποντικών εναντίον γάτας. Συγγραφέας - ποιητής του έργου αυτού είναι ο Θεόδωρος Πρόδρομος ή Πτωχοπρόδρομος.

Η Γαλεομυομαχία, σύμφωνα με χειρόγραφη παράδοση είναι ένα από τα δύο βυζαντινά καθαρά λογοτεχνικά έργα που τυπώθηκε στην ελληνική γλώσσα μέχρι τα τέλη του 1500. Συγκεκριμένα τυπώθηκε στη Βενετία  υπό την επιμέλεια του Αρσένιου Αποστόλη.

Η έκδοση εκείνη παρουσιάζει ιδιαίτερο ενδιαφέρον από το γεγονός ότι παρότι τυπώθηκε με ελληνικά τυπογραφικά στοιχεία του τυπογραφείου του φιλέλληνα και ελληνιστή Άλδου Μανούτιου περί το 1494, αυτή είναι αχρονολόγητη και δεν αναφέρει το όνομά του.

## Λαογραφία
Επί του θέματος χαρακτηριστικό είναι το τραγούδι "*η συνέλευση των ποντικών*" των Χάρη και Πάνου Κατσιμίχα που αναφέρεται στο προβληματισμό ποντικών στην αντιμετώπιση γάτας όπου αφού αποφάσισαν να κρεμάσουν ένα κουδούνι στην ουρά της κανένα δεν αναλάμβανε να το εκτελέσει.

Κατηγορία:Βυζαντινή γραμματεία
Κατηγορία:Ελληνική τυπογραφία
Νικόλαος Λιγνός

Ο **Νικόλαος Λιγνός** (γενν. στη Λαμία στις 22 Ιουλίου 1992) είναι Έλληνας αθλητής της τοξοβολίας.
## Βιογραφικά στοιχεία
Γεννήθηκε στη Λαμία. Ξεκίνησε την τοξοβολία το 2002 στον σύλλογο «Ολυμπιακό Όραμα». Έμεινε σε αυτόν το σύλλογο μέχρι το 2007, στο τέλος της ίδιας χρονιάς πήρε μεταγραφή στον «Εύρυτο Λαμίας». Είναι αθλητής του ολυμπιακού τόξου.

## Διακρίσεις

*2006: 6ος στο πρωτάθλημα Στερεάς και Θεσσαλίας
*2007: 18ος στο κύπελλο Ελλάδος κλειστού χώρου
*2008: 13ος στο κύπελλο Ελλάδος κλειστού χώρου, πρωταθλητής Στερεάς και Θεσσαλίας
*2009: Πρωταθλητής Ελλάδος, Πρωταθλητής Επαρχίας, Πρωταθλητής Στερεάς και Θεσσαλίας, 2ος στο κύπελλο Ελλάδος κλειστού χώρου, πανελλήνια επίδοση χρονιάς στα 90 και 30 μέτρα

## Παραπομπές


Κατηγορία:Έλληνες αθλητές της τοξοβολίας
Κατηγορία:Βιογραφία-επέκταση
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 02/2013
Χριστόδουλος Ευθυμίου

Ο **Χριστόδουλος Ευθυμίου** ήταν Έλληνας εθνικός ευεργέτης.

## Βιογραφικά στοιχεία
Γεννήθηκε στα Ιωάννινα στις 11 Ιανουαρίου 1776. Έμαθε τα πρώτα γράμματα στα ακμάζοντα σχολεία της πατρίδας του.

Ασχολήθηκε από νωρίς με το εμπόριο και σύντομα απόκτησε μεγάλη περιουσία. Εγκαταστάθηκε στην Αθήνα, όπου οι εμπορικές του ασχολίες ευδοκίμησαν ακόμη περισσότερο. 

Κληροδότησε μέρος της περιουσίας του στο Εθνικό Πανεπιστήμιο και σε άλλα ιδρύματα. 

Απεβίωσε στην Αθήνα στις 13 Μαΐου 1847.
## Πηγές
* 

## Εξωτερικοί σύνδεσμοι
*Χριστόδουλος Ευθυμίου στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες ευεργέτες
Παύλος Μυλωνάς (αρχιτέκτονας)

Ο **Παύλος Μυλωνάς** (Αθήνα, 1915 - 21 Μαρτίου 2005) ήταν αρχιτέκτονας και μέλος της Ακαδημίας Αθηνών.

## Βιογραφία
Γεννήθηκε στην Αθήνα και ήταν γιος του Μιλτιάδη Μυλωνά, μηχανικού και επιθεωρητή δημοσίων έργων, και της Έλλης Ζάννου, κόρης του δικηγόρου Κωνσταντίνου Ζάννου. Απο την πλευρά του πατέρα του ήταν εγγονός του Κυριάκου Μυλωνά, ανηψιός του Αλέξανδρου Μυλωνά και πρωτος ξάδελφος του Γεωργίου Μυλωνά ενώ από την πλευρά της μητέρας του καταγόταν από την επιχειρηματική οικογένεια Ζάννου και ήταν ανηψιός του Δημητρίου Ζάννου, αδελφού της μητέρας του. Σπούδασε πολιτικός μηχανικός και αρχιτέκτονας μηχανικός στο Εθνικό Μετσόβειο Πολυτεχνείο και πραγματοποίησε μεταπτυχιακές σπουδές στο Πανεπιστήμιο Κολούμπια της Νέας Υόρκης την περίοδο 1945 - 1949. Την περίοδο της κατοχής (1941 - 1945) είχε εργαστεί ως επιμελητής στην Αρχιτεκτονική Σχολή.

Ακουλούθησε ακαδημαϊκή καριέρα εκλεγόμενος το 1956 τακτικός καθηγητής στην έδρα της Ρυθμολογίας στην Ανώτατη Σχολή Καλών Τεχνών, θέση στην οποία παρέμεινε μέχρι το 1982 οπότε και αποχώρησε πια ως ομότιμος καθηγητής. Το 1976 δίδαξε και στο πανεπιστήμιο Columbia. Το 1996 εξελέγη τακτικό μέλος της Ακαδημίας Αθηνών στην έδρα Αρχιτεκτονικής. Το 1987 τιμήθηκε με το Αριστείον Γραμμάτων και Τεχνών της Ακαδημίας Αθηνών ενώ το 2001 με τον τίτλο του επίτιμου μέλους του ICOMO. Επίσης έχει χρηματίσει μέλος του Κεντρικού Αρχαιολογικού Συμβουλίου. Με αυτή την ιδιότητα το 1958 πρότεινε την ανακήρυξη της Ύδρας ως προστατευόμενου μνημειακού συνόλου, το οποίο και πέτυχε το 1962.

Παράλληλα με την ακαδημαϊκή σταδιοδρομία διατηρούσε αρχιτεκτονικό γραφείο μελετών. Σχεδίασε σημαντικά κτίρια μεταξύ των οποίων την Στρατιωτική Λέσχη Θεσσαλονίκης (1951), το Ξενοδοχείο Mont Parnes στην Πάρνηθα (1958 - 1961), την Εθνική Πινακοθήκη (1961 - 1969), το Ινστιτούτο Γκαίτε (1979 - 1982) κ.α.  Την περίοδο 1976 - 1984 ήταν υπεύθυνος για την αναστήλωση του ναού της Αναστάσεως και του Παναγίου Τάφου, στα Ιεροσόλυμα.  Σχεδίασε επίσης την κρεμαστή σιδερένια πεζογέφυρα της Αγίας Παρασκευής στον ποταμό Πηνειό στην Κοιλάδα των Τεμπών (1960). Σημαντικό μέρος του θεωρητικού του έργου καταλαμβάνει η έρευνά του για το Άγιο Όρος και για την νεοκλασσική αρχιτεκτονική του 19ου αιώνα στην Αθήνα.

Απεβίωσε στην Αθήνα το 2005. Ήταν παντρεμένος με την περίφημη χορογράφο Ραλλού Μάνου και είχε αποκτήσει παιδιά.

## Παραπομπές


Κατηγορία:Έλληνες αρχιτέκτονες
Κατηγορία:Έλληνες πολιτικοί μηχανικοί
Κατηγορία:Έλληνες πανεπιστημιακοί του 20ού αιώνα
Κατηγορία:Μέλη της Ακαδημίας Αθηνών
Αματεράσου

Η **Αματεράσου** (ιαπ. 天照, πλήρες όνομα Amaterasu-ōmikami) στην ιαπωνική μυθολογία και στη θρησκεία του Σίντο είναι η θεότητα του ήλιου και των ουρανών. Το όνομά της σημαίνει «αυτή που λάμπει στους ουρανούς».

Γεννήθηκε από το αριστερό μάτι του θεού Ιζανάγκι, ενώ κατά μια άλλη εκδοχή από την ένωση του Ιζανάγκι με την Ιζανάμι. Αδέρφια της είναι ο Τσουκουγιόμι, θεός του φεγγαριού, και ο Σουσάνoο,  θεός της θάλασσας και των καταιγίδων. Είναι η προστάτιδα των καλλιεργειών σιταριού, ρυζιού και μεταξιού, ενώ εφεύρε την τέχνη της ύφανσης στον αργαλειό.  

Όταν ο Σουσάνoο ρήμαζε τη γη, εκείνη αποσύρθηκε σε ένα σπήλαιο και έκλεισε την είσοδό του με ένα τεράστιο βράχο. Η εξαφάνισή της όμως είχε ως συνέπεια να βυθιστεί ο κόσμος στο σκοτάδι και στην απουσία ζωής. Οι υπόλοιποι θεοί έκαναν τα πάντα για να τη δελεάσουν να βγει έξω, απέτυχαν όμως όλοι εκτός από την Ουζούμε. Το γέλιο των θεών για τις κωμικές της κινήσεις και γκριμάτσες προκάλεσαν την περιέργεια της Αματεράσου, η οποία μόλις ξεπρόβαλε για λίγο από το σπήλαιο άφησε να φανεί και μια λαμπρή ακτίνα φωτός, το φως της αυγής. Η θεά είδε την ίδια της την αντανάκλαση σε ένα καθρέφτη που είχε κρεμάσει η Ουζούμε σε ένα δέντρο κι όταν πλησίασε περισσότερο, οι θεοί την τράβηξαν έξω από το σπήλαιο κι έτσι ξαναγύρισε πίσω στον ουρανό, φωτίζοντας και πάλι τον κόσμο. 

Απεικονίζεται ως καθρέφτης στο ιερό της στο Ίσε στο νησί Χονσού, το οποίο χτίζεται εκ θεμελίων κάθε 20 χρόνια. 

Σύμφωνα με το Κοτζίκι (古事記) και το Νιχόν Σόκι (日本書紀), τα δύο αρχαιότερα έγγραφα ιαπωνικής μυθολογίας, τα οποία συντάχθηκαν με παραγγελία της αυτοκράτειρας Γκεμμέϊ Τεννό (660 – 721), από την Αματεράσου προέρχεται η γενεαλογία της αυτοκρατορικής ιαπωνικής οικογένειας, καθώς ο εγγονός της θεάς του ήλιου, ο Νινίγκι έγινε άρχοντας της Ιαπωνίας, παντρεύτηκε τη θεά του όρους Φούτζι και γέννησαν τρεις γιους, ένας από τους οποίους ήταν ο πατέρας του Τζίμου Τεννό, του πρώτου ιστορικού Ιάπωνα αυτοκράτορα (660 π.Χ.), από τον οποίο προέρχεται η ιαπωνική αυτοκρατορική οικογένεια.

Μέχρι το 1945 η Αματεράσου αποκαλούνταν και «υπέρλαμπρη πρόγονος του Αυτοκράτορα». Σύμφωνα με την ιαπωνική μυθολογία ο ιαπωνικός λαός, και όχι μόνο η αυτοκρατορική οικογένεια, έχει θεϊκή καταγωγή. Ωστόσο, την 1η Ιανουαρίου 1945 με το αυτοκρατορικό διάταγμα που εκδόθηκε μετά από αίτημα των συμμαχικών δυνάμεων, ο Αυτοκράτορας Χιροχίτο αποκήρυξε την ιδέα ότι ο ίδιος είναι μια «ζωντανή θεότητα» (akitsumikami 現御神) και ότι «ο ιαπωνικός λαός είναι ανώτερος των άλλων φυλών και προορισμένος να κυριαρχήσει τον κόσμο». 

## Εξωτερικοί σύνδεσμοι
* Αματεράσου, άρθρο στην ιστοσελίδα www.mythopedia.com
* Ιαπωνική μυθολογία, άρθρο στην ιστοσελίδα www.mythencyclopedia.com

## Παραπομπές


## Πηγές
*Encyclopedia Mythica - Amaterasu
*Amaterasu Omikami, the Sun Goddess
*Νεκτάριος Μαμαλούγκος-Διαθρησκειακή διαδρομή της έννοιας «Φως»

Αματερασου
Σικχέ

Το **Σικχέ** είναι ένα Κορεάτικο παραδοσιακό γλυκό ποτό με ρύζι, που συνήθως σερβίρεται ως επιδόρπιο. Εκτός από τα υγρά συστατικά του, περιέχει κόκκους από βρασμένο ρύζι, καθώς και σε ορισμένες περιπτώσεις, κουκουνάρι.

## Παρασκευή
Το Σικχέ παράγεται με την έκχυση νερού που προέρχεται από βύνη σε βρασμένο ρύζι. Το ρύζι μουλιάζει περίπου στους 65 βαθμούς Κελσίου μέχρι που οι κόκκοι αρχίζουν να ανεβαίνουν στην επιφάνεια. Στη συνέχεια το υγρό σουρώνεται για να αφαιρεθούν οι πιο χοντροί κόκκοι, προστίθεται ζάχαρη και ακολουθεί βρασμός. Συχνά προστίθεται πιπερόριζα για επιπλέον γεύση. Είναι δροσερό. 

Στη Νότια Κορέα και στα κορεατικά παντοπωλεία όπου βρίσκονται Κορεατικές κοινότητες, το σικχέ διατίθεται σε μικρά μπουκάλια ή πλαστικές φιάλες. Ένας από τους μεγαλύτερους παραγωγούς της Νότιας Κορέας σικχέ είναι η εταιρεία Vilac από το Πουσάν.
 

## Δείτε επίσης
*Αμαζάκε
*Γκαμτζού
*Σούνγκνιουνγκ
*Κορεάτικη κουζίνα

## Συνδέσεις

*http://www.korea-ellada.blospot.com
*http://www.korea.net/

Κατηγορία:Κορεάτικη κουζίνα
Κατηγορία:Μη αλκοολούχα ποτά
Κατηγορία:Τρόφιμα με βάση το ρύζι
Απόστολος Κατσιφάρας

Ο **Απόστολος Κατσιφάρας** (Καλέντζι Αχαΐας, 1959) είναι Έλληνας πολιτικός. Έχει διατελέσει βουλευτής, υφυπουργός Δικαιοσύνης και περιφερειάρχης Δυτικής Ελλάδος, ενώ ήταν επικεφαλής της μείζονος αντιπολίτευσης στο Περιφερειακό Συμβούλιο της Περιφέρειας Δυτικής Ελλάδος μέχρι τις 31/12/2023. 

## Βιογραφία
Γεννήθηκε το 1959 στο Καλέντζι Αχαΐας και είναι ανιψιός του Γιώργου Κατσιφάρα, υπουργού των κυβερνήσεων του Ανδρέα Παπανδρέου.  

Αποφοίτησε από το λύκειο Ερυμάνθειας και εν συνεχεία σπούδασε Διοίκηση και Οικονομία στο ΤΕΙ Πάτρας. Υπήρξε στέλεχος του Ελληνικού Οργανισμού Τουρισμού (E.O.T.) από το 1981 έως και το 2004.thumb|250px|Ο Απόστολος Κατσιφάρας το 2011 στην τελετή αφής της Ολυμπιακής φλόγας στην Πάτρα|εναλλ.=|αριστεράΠαράλληλα ασχολήθηκε με την τοπική αυτοδιοίκηση και εξελέγη νομαρχιακός σύμβουλος Αχαΐας το 1994, 1998 και 2002. 

Το 2004 έθεσε υποψηφιότητα για τις βουλευτικές εκλογές με την υποστήριξη του ΠΑ.ΣΟ.Κ., στις οποίες και εξελέγη. Επανεξελέγη το 2007 και 2009. Στην κυβέρνηση του Γιώργου Παπανδρέου διορίστηκε υφυπουργός Δικαιοσύνης, Διαφάνειας και Ανθρωπίνων Δικαιωμάτων τον Οκτώβριο του 2009, θέση από την οποία παραιτήθηκε τον Σεπτέμβριο του 2010 για να διεκδικήσει τη θέση του περιφερειάρχη Δυτικής Ελλάδος. 

Στις περιφερειακές εκλογές το Νοέμβρη του 2010 εξελέγη από τον πρώτο γύρο περιφερειάρχης Δυτικής Ελλάδος με την υποστήριξη του ΠΑ.ΣΟ.Κ. 

Στις περιφερειακές εκλογές του Μαΐου 2014 επανεξελέγη περιφερειάρχης Δυτικής Ελλάδος στο δεύτερο γύρο επικρατώντας του Ανδρέα Κατσανιώτη. Στις περιφερειακές εκλογές του 2019 τον διαδέχθηκε στη θέση του περιφερειάρχη Δυτικής Ελλάδας ο Νεκτάριος Φαρμάκης.

Είναι νυμφευμένος με τη Ρούλα Καραγιάννη και έχει αποκτήσει δύο παιδιά, την Μελίνα-Αμαλία και τον Γιάννη.

## Παραπομπές


## Πηγές
* Θεόδωρος Ηλ. Λουλούδης, *ΠΑΣΟΚ Αχαΐας. Μια διαδρομή 40 χρόνων, 1974-2014*, Αχαϊκή Βιβλιοθήκη, Εκδόσεις Πελοπόννησος, Πάτρα 2014. ISBN 978-618-81328-4-9.

Κατηγορία:Βουλευτές Αχαΐας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Δικαιοσύνης, Διαφάνειας και Ανθρωπίνων Δικαιωμάτων
Κατηγορία:Έλληνες περιφερειάρχες
Κατηγορία:Περιφερειακοί Σύμβουλοι ανά την Ελλάδα
Ανανίας Βατοπεδινός

[thumb|right|250px|Ξυλογραφία του Ανανία Βατοπεδινού από το περιοδικό ''[Το Άστυ* του 1887]]
Ο αρχιμανδρίτης *'Ανανίας Βατοπεδινός''' ήταν Έλληνας ιερομόναχος του 19ου αιώνα και εθνικός ευεργέτης.

## Βιογραφικό σημείωμα
Η καταγωγή του ήταν από την Ήπειρο. Γεννήθηκε στα Ιωάννινα το 1806. Εκπαιδεύτηκε στη Ζωσιμαία Σχολή και προχειρίστηκε ιεροδιάκονος. Το 1833 αποσύρθηκε στο Άγιο Όρος και μόνασε στη Μονή Βατοπεδίου. Προχειρίστηκε αρχιμανδρίτης και πήγε με αποστολή στο Ιάσιο της Μολδαβίας. Εν συνεχεία διορίστηκε γενικός επόπτης όλων των κτημάτων της Μονής στη Μολδαβία, και μετά διοικητής των κτημάτων στο Κίσνοβο της Βεσσαραβίας. Επέστρεψε στο Άγιο Όρος το 1872 και απεβίωσε στη Μονή του Βατοπεδίου τον Ιούλιο του 1876. 

Όπως και άλλοι μεγάλοι ευεργέτες δώρησε γενναιόφρονα για τα σχολεία του υπόδουλου Γένους. Δώρισε επίσης αξιόλογο κτήμα της Μολδαβίας στο Εθνικό Πανεπιστήμιο. 

## Πηγές
* 

Κατηγορία:Βατοπεδινοί
Κατηγορία:Απόφοιτοι της Ζωσιμαίας Σχολής
Κωνσταντίνος Καραπάνος (πρεσβύτερος)

Ο **Κωνσταντίνος Καραπάνος** ήταν Έλληνας αγωνιστής του 1821 και πολιτικός.
## Βιογραφικά στοιχεία
Γεννήθηκε στη Ζάβιτσα της Ακαρνανίας και καταγόταν από ιστορική οικογένεια οπλαρχηγών που έφερε αρχικά το επώνυμο Στάμου.  Προεπαναστατικά ήταν διδάσκαλος στην Κωνσταντινούπολη, στην Κατούνα, στο Αγρίνιο, την Άρτα, την Πρέβεζα και αλλού

Το 1821 στη Συνέλευση της Δυτικής Χέρσου Ελλάδος που έγινε στο Μεσολόγγι εκλέχτηκε γερουσιαστής του οργανισμού που δημιουργήθηκε. Συνελήφθη από τους Τούρκους και στάλθηκε στα Γιάννενα και μετέπειτα στην Άρτα όπου κι εγκαταστάθηκε μόνιμα. Το 1822 χρημάτισε επίτροπος των εξωτερικών υποθέσεων στη Προσωρινή διοίκηση της Ελλάδος. Στις 25/6/1822 υπέγραψε έγγραφο σαν γενικός γραμματέας του μινίστρου του πολέμου, ελλείψει του μινίστρου. 

Είχε τρεις γιους, τους Γεώργιο, Γρηγόριο και Γεράσιμο. Γιος του Γεράσιμου ήταν ο Κωνσταντίνος, αρχαιολόγος, πολιτικός και μεγαλοτσιφιλικάς της Άρτας. Αδελφός του ήταν επίσης ο πολιτικός και αγωνιστής Φώτης .

## Παραπομπές


## Πηγές
*Νικόλαου Πατσέλη, *Οι πολιτικοί άνδρες της Ηπείρου*, Έκδοση Ηπειρωτική Εστία, Ιωάννινα 1959

Κατηγορία:Έλληνες γερουσιαστές
Κατηγορία:Έλληνες πληρεξούσιοι
Κωνσταντινος
Κατηγορία:Δάσκαλοι του Γένους
Ερρίκος Η΄

Το όνομα **Ερρίκος Η΄** μπορεί να αναφέρεται σε κάποιο από τα παρακάτω.

## Πρόσωπα
* Ερρίκος Η΄ της Αγγλίας
* Ερρίκος Η΄ της Λεγκνίτσα
* Ερρίκος Η΄ ο Σπουργίτης

## Έργα
* ''Ερρίκος Η΄'' (ταινία)
Aerosmith

Οι **Aerosmith** είναι αμερικανικό συγκρότημα της ροκ, το οποίο δημιουργήθηκε το 1970 από τον τραγουδιστή Στίβεν Τάιλερ (Steven Tyler) και τον κιθαρίστα Τζό Πέρι (Joe Perry). Έκτοτε, έχουν χαρακτηριστεί ως ένα από τα πιο επιτυχημένα ροκ συγκροτήματα όλων των εποχών, με πωλήσεις οι οποίες ξεπερνούν τα 150 εκατομμύρια αντίτυπα παγκοσμίως.

## Βιογραφία
Το προαναφερθέν δίδυμο πλαισιώθηκε από τον μπασίστα Tom Hamilton, τον κιθαρίστα Brad Whitford και τον ντράμερ Joey Kramer. Το 1972, υπέγραψαν συμβόλαιο με την εταιρεία "Columbia Records" και το επόμενο έτος κυκλοφόρησε ο πρώτος τους δίσκος με τίτλο "*Aerosmith*". Ο επόμενος τους δίσκος, "*Get Your Wings*" παρέμεινε για 86 εβδομάδες στον κατάλογο των δίσκων με τις περισσότερες πωλήσεις (charts) των Ηνωμένων Πολιτειών.

thumb|240px|left|Οι Aerosmith
Ένας από τους πιο επιτυχημένους δίσκους τους, το "*Toys in the Attic*", κυκλοφόρησε το 1975 (# 11 στις Ηνωμένες Πολιτείες) και έγινε ακόμη πιο επιτυχημένος μετά την επανακυκλοφορία του τραγουδιού "*Dream On*", το οποίο ανέβηκε στα 10 πρώτα τραγούδια του καταλόγου των σινγκλ (7"). Το 1976, ηχογράφησαν τον δίσκο "*Rocks*" (# 3) που έγινε πλατινένιος, το 1977 το "*Draw the Line*", το 1978 το ζωντανά ηχογραφημένο "*Live Bootleg*" και το 1979 το "*Night in the Ruts*", μετά την κυκλοφορία του οποίου ο Joe Perry και ο Brad Whitford αποχώρησαν από το συγκρότημα.

Τα υπόλοιπα μέλη των Aerosmith τους αντικατέστησαν με τους Jimmy Crespo και Rick Dufay. Μέσα στο έτος 1980 κυκλοφόρησαν τη συλλογή "*Greatest Hits*", δίσκος ο οποίος έχει πουλήσει 6 εκατομμύρια αντίτυπα μέχρι τις μέρες μας. Το 1982, κυκλοφόρησαν το "*Rock in a Hard Place*" και το 1985 το "*Done with Mirrors*" ενώ ένα χρόνο νωρίτερα είχαν επιστρέψει οι Joe Perry και Brad Whitford. Με τον δίσκο "*Permanent Vacation*" του 1987, ξανακέρδισαν τη χαμένη δημοτικότητα τους και έκαναν μεγάλη επιτυχία με τους δίσκους "*Pump*" του 1989, "*Get A Grip*" του 1993 και "*Nine Lives*" του 1997.

Το 1998, συμμετείχαν στο soundtrack της ταινίας "*Armaggeddon*" με το τραγούδι "*I Don't Wanna Miss a Thing*" που έφτασε στο # 1 του αμερικανικού καταλόγου επιτυχιών. Επίσης, κυκλοφόρησαν το δίσκο "*Just Push Play*" το 2001 και το "*Honkin' on Bobo*" το 2004.

Μέχρι και το 2010, οι "*Aerosmith*" είχαν πουλήσει περισσότερα από 150 εκατομμύρια αντίτυπα, έχουν 25 χρυσούς, πλατινένιους ή πολυπλατινένιους δίσκους και 4 βραβεία Γκράμι, ενώ από το 2001 είναι μέλη του *[[Rock and Roll Hall of Fame]]*.

Στις 6 Νοεμβρίου του 2012, κυκλοφόρησε η τελευταία τους ηχογράφηση με τίτλο "*Music from Another Dimension*" και το συγκρότημα ξεκίνησε άλλη μία παγκόσμια περιοδεία για την προώθηση του.

## Δισκογραφία




## Παραπομπές


## Πηγές
* Aerosmith | Music Biography, Credits and Discography - AllMusic
* Aerosmith Biography | Rolling Stone 
* Aerosmith | Billboard 

## Εξωτερικοί σύνδεσμοι

* 
* Aerosmith | Facebook
* Aerosmith (Aerosmith) on Twitter


Κατηγορία:Βραβευμένοι με Grammy
Κατηγορία:Hard rock συγκροτήματα από Μασαχουσέτη
Κατηγορία:Αμερικανικά blues rock συγκροτήματα
Κατηγορία:Μουσικά συγκροτήματα από τη Βοστώνη
Κατηγορία:Heavy metal συγκροτήματα από Μασαχουσέτη
Ιωάννης Κασσαβέτης

Ο **Ιωάννης Κασσαβέτης** (1777 - 23 Αυγούστου 1867) ήταν Έλληνας εθνικός ευεργέτης.

## Βιογραφικό σημείωμα
Γεννήθηκε στην Ζαγορά του Πηλίου το 1777. Οι γονείς του Δημήτριος και Διομή κατάγονταν από αρχαία και ευγενική οικογένεια. Διδάχτηκε τα πρώτα του γράμματα στο οικογενειακό του περιβάλλον και, ακολούθως, πήγε στη Σμύρνη, όπου τον έστειλε ο πατέρας του για να κάνει εμπόριο. Εκεί παρακολουθούσε ταυτόχρονα τα μαθήματα του Οικονόμου εξ Οικονόμων. Τόση ήταν η φιλομάθειά του, που έγινε κάτοχος της αγγλικής γλώσσας, της γαλλικής και της ιταλικής. 

Επέστρεψε στην πατρίδα του και παντρεύτηκε την Μαρία Χατζή Αλεξάνδρου, με την οποία απέκτησε δύο γιους. Η γυναίκα του πέθανε το 1858, τα παιδιά του πέθαναν και αυτά λίγα χρόνια αργότερα. Ο Ιωάννης αποδήμησε εκ νέου στη Σμύρνη και στην Τεργέστη και ασχολήθηκε πλέον μόνο με το εμπόριο. Στην Τεργέστη έμεινε με τον θείο του και Φιλικό, τον οποίο βοήθησε πολύ.

Μετά την λήξη της Επανάστασης του 1821 ο Ιωάννης Κασσαβέτης μετέβη στη Σύρο (1828) και έμεινε εκεί ως τον θάνατό του. Στα χρόνια αυτά δαπάνησε πολλά για καλούς και αγαθοεργούς σκοπούς. Συνέβαλε στον εξωραϊσμό της Σύρου, ενίσχυσε τον «Πανελλήνιο Σύλλογο», πρόσφερε για τον εφοπλισμό του Εθνικού Στόλου και για τον Αγώνα της Κρήτης το 1866. 

Απεβίωσε στις 23 Αυγούστου 1867. 

## Πηγές
* 

Κατηγορία:Έλληνες ευεργέτες
Δωρόθεος Σχολάριος

Ο Λαρίσης **Δωρόθεος Σχολάριος** ήταν διακεκριμένος κληρικός και εθνικός ευεργέτης.

## Βιογραφικά στοιχεία
Γεννήθηκε το 1812 στην κωμόπολη Βενδίστα της επαρχίας Καλαμπάκας.

Σπούδασε στην Ιερά Θεολογική Σχολή της Χάλκης και διορίστηκε διευθυντής της Μεγάλης Σχολής του Γένους το 1852. Εξελέγη Μητροπολίτης Σωζοαγαθουπόλεως το ίδιο έτος και Μητροπολίτης Δημητριάδος στις 23 Σεπτεμβρίου 1858. Στις 2 Απριλίου 1870 εξελέγη Μητροπολίτης Λαρίσης, αλλά στις 25 Νοεμβρίου του ίδιου έτους παραιτήθηκε.

Το 1875 εγκαταστάθηκε στην Αθήνα και ασχολήθηκε με τη συγγραφή εκκλησιαστικών γραφών. Αρρώστησε σε μεγάλη ηλικία και απεβίωσε επί του ατμόπλοιου «Ομόνοια» στις 29 Ιουνίου 1888.

Στη μακροσκελή διαθήκη του κατέστησε γενικό κληρονόμο του το Εθνικό Πανεπιστήμιο. 

## Συγγράμματα
* Έργα και ημέρες
* Ταμείο Πατρολογίας
* Κλείδα Πατρολογίας

## Παραπομπές


## Πηγές
* 

## Εξωτερικοί σύνδεσμοι
*Δωρόθεος Σχολάριος στον ''Πανδέκτη'', του Εθνικού Ιδρύματος Ερευνών
*Κλείς Ελληνικής πατρολογίας με link στις πηγές

Κατηγορία:Έλληνες λόγιοι του 19ου αιώνα
Κατηγορία:Έλληνες ευεργέτες
Δωροθεος
Κατηγορία:Μητροπολίτες Λαρίσης
Κατηγορία:Απόφοιτοι της Ιεράς Θεολογικής Σχολής της Χάλκης
Κατηγορία:Έλληνες εκκλησιαστικοί συγγραφείς
Αικατερίνη Μαντζούνη

Η **Αικατερίνη Μαντζούνη** ήταν Ελληνίδα εθνική ευεργέτις.
## Βιογραφικά στοιχεία
Ήταν γυναίκα απλή χωρίς ιδιαίτερη μόρφωση. Ήξερε απλώς γραφή και ανάγνωση. Ήταν όμως ευσεβής, ενάρετη και φιλόμουση γυναίκα. 

Κληροδότησε ολόκληρη σχεδόν την όχι μικρή περιουσία της στο Εθνικό Πανεπιστήμιο.
## Πηγές
* 

Κατηγορία:Έλληνες ευεργέτες
Αντώνιος Αντωνιάδης

Ο **Αντώνιος Αντωνιάδης** ήταν Έλληνας εθνικός ευεργέτης.
## Βιογραφικά στοιχεία
Η καταγωγή του ήταν από την Κρήτη. Γεννήθηκε στον Πειραιά στις 6 Ιανουαρίου 1836. Πατέρας του ήταν ο Ιωάννης.

Σε ηλικία δεκαεπτά χρονών γράφτηκε στην Φιλοσοφική Σχολή του Εθνικού Πανεπιστημίου και αποφοίτησε με άριστα στο διδακτορικό της Φιλοσοφίας το 1858. 

Διορίστηκε καθηγητής στο Γυμνάσιο της Πάτρας, απολύθηκε όμως το 1862 για πολιτικούς λόγους. Πήγε στην Κρήτη και επέστρεψε στην Ελλάδα το 1866, όταν διορίστηκε καθηγητής στο Γυμνάσιο του Πειραιά. Ίδρυσε τον Εθνικό Δραματικό Σύλλογο.

Απεβίωσε στην Αθήνα στις 3 Μαρτίου 1905. Κληροδότησε την περιουσία του στο Εθνικό Πανεπιστήμιο. 
## Συγγράμματα
Ο Αντωνιάδης ασχολήθηκε και με τη λογοτεχνία. Έγραψε:
* «Φίλιππος ο Μακεδών», δράμα βραβευθέν στον ποιητικό διαγωνισμό του Βουτσιναίου το 1865
* «Κρητηΐς», έπος

## Πηγές
* 

Κατηγορία:Έλληνες ευεργέτες
Αντρέα Μαφφέι

Ο **Αντρέα Μαφφέι** (ιταλ.**Andrea Maffei**, 1798-1885) ήταν λόγιος Ιταλός ποιητής κλασικιστής, μεταφραστής και πολιτικός.

Έγινε περισσότερο γνωστός από τις μεταφράσεις ξένων ποιητών, κυρίως Άγγλων και Γερμανών, όπως του Σαίξπηρ, του Γκαίτε, Φρίντριχ Σίλερ, και άλλων. Ο Μαφφέι έγραψε επίσης και δικά του πρωτότυπα ποιήματα. Ζούσε στο Μιλάνο και από το σαλόνι του σπιτιού του είχαν περάσει πολλοί σπουδαίοι των γραμμάτων και των τεχνών της εποχής του.

Ασχολήθηκε ακόμη με την πολιτική και το 1879 εξελέγη βουλευτής του Βασιλείου της Ιταλίας. Πέθανε το 1885. Το όνομά του φέρει προς τιμή του ένα Λύκειο του Μιλάνου.

## Παραπομπές


## Πηγές
* *Νεώτερον Εγκυκλοπαιδικόν λεξικόν Ηλίου*, τόμ. 13ος, σελ. 132

Κατηγορία:Ιταλοί ποιητές
Κατηγορία:Ιταλοί πολιτικοί